Document ID: /roh_data/filtered/fineweb-2-filterrobots_roh.jsonl.gz/69397

Las stentas da far pli transparents ils pajaments directs als purs vegnan franadas. Actualmain na sajan las premissas per transparenza betg dadas, ha ditg in pledader dal minister d'economia Johann Schneider-Ammann a la "Sonntagszeitung".
Avant in temp aveva l'Uffizi federal d'agricultura cumenzà da reveder l'ordinaziun davart ils pajaments directs. E da nov era previs da far public en l'internet tut ils pajaments directs e tut las contribuziuns ecologicas.
Actualmain reparta l'uffizi mintg'onn 2,8 milliardas francs a var 50-milli purs.